खाद्य सुरक्षा सुनिश्चित करने के लिए देश में खाद्यान्न का पर्याप्त भंडार होना चाहिए. इस प्रकार सरकार की नीति का एक लक्ष्य खाद्यान्न का पर्याप्त भंडार रखना है, ताकि सार्वजनिक वितरण प्रणाली और कल्याण योजनाओं की मांग पूरी की जा सके और मूल्य वृध्दि को भी नियंत्रण में रखा जा सके. बफर मानकों के मुताबिक़ 118 लाख टन चावल और 82 लाख टन गेंहूं (कुल 200 टन) के भंडार के स्थान पर हमारे पास पहली जनवरी, 2010 को 242 लाख टन से भी अधिक खाद्यान्न भंडार उपलब्ध था. सरकार ने पिछले वर्ष में खाद्यान्न की रिकार्ड खरीद की थी और ऐसा प्रतीत होता है कि मौजूदा वर्ष में भी ऐसी ही उम्मीद की जा रही है.